armvectores/hy_wikipedia_2023 huggingface dataset:
Էդուարդ Զոհրաբյան (պատմաբան)

Անվան այլ կիրառումների համար տե՛ս՝ Էդիկ Զոհրաբյան (այլ կիրառումներ)Էդուարդ Լենդրուշի Զոհրաբյան (հունվարի 15, 1957(1957-01-15), Երևան, Հայկական ԽՍՀ, ԽՍՀՄ), պատմաբան, պատմական գիտությունների թեկնածու, դոցենտ։ 


== Կենսագրություն ==
Ծնվել է 1957 թվականի մարտի 3-ին Երևանում։ 1975 թ. ավարտել է Երևանի թիվ 39 միջնակարգ դպրոցը։ 1975-1980 թթ. ուսանել է Երևանի պետական համալսարանի պատմության ֆակուլտետում։ 1976-1978 թթ. միաժամանակ ուսանել է նաև ԵՊՀ Հասարակական մասնագիտությունների ֆակուլտետը՝ Իրավագիտություն մասնագիտությամբ, որն ավարտել է գերազանցությամբ։ 1979-1980 թթ. եղել է ԵՊՀ Պատմության ֆակուլտետի Խորհրդի անդամ։ 1981-1983 թթ. եղել է ԵՊՀ Պատմության ֆակուլտետի դեկանի օգնական։ 1983-1988 թթ. ուսանել է ԵՊՀ Պատմության ֆակուլտետի ասպիրանտուրայում «ԽՄԿԿ Պատմություն» մասնագիտությամբ։ 1986-1990 թթ. աշխատել է Հայաստանի Լենինյան Կոմունիստական Երիտասարդական միությունում, ապա՝ Հայաստանի կոմունիստական կուսակցության Կենտրոնական կոմիտեում։ Միաժամանակ դասավանդել է Երևանի պետական համալսարանի տարբեր ֆակուլտետներում։ 1990 թվականից աշխատանքի է անցել ԵՊՀ Պատմության ֆակուլտետի Հայաստանի հարակից երկրների պատմության ամբիոնում՝ 1990-2005 թթ. որպես ասիստենտ, 2005 թվականից՝ դոցենտ։ 2000 թվականին պաշտպանել է թեկնածուական ատենախոսություն «Գիտության զարգացումը Հայաստանում 1960-1980-ական թվականներին» թեմայով։ 2002-2004 թթ. եղել է Հայաստանում Ֆրանսիական համալսարանի ռեկտոր։


== Գիտական հետազոտությունների շրջանակը ==
Դասավանդում է Հայոց պատմություն, Վրաստանի և Ադրբեջանի պատմություն։ Գիտական հետազոտությունների ոլորտում են գիտության կազմակերպման, ՀՀ Սոցիալական նոր կառուցվածքի ձևավորման, Հայոց ցեղասպանության, Վրաստանի և Ադրբեջանի պատմության մի շարք հիմնախնդիրներ։ Ավելի քան երեք տասնյակ գիտական հոդվմեկ մենագրաւթյան, ոծների, ուսումնական ծրագրերի և ուսումնամեթոդական ձեռնարկի հեղինակ է։


== Երկեր ==
Էդուարդ Լենդրուշի Զոհրաբյան, Գիտության զարգացումը Հայաստանում 1960-1980-ական թվականներին, Երևան, Երևան, 2016, 380 էջ։
Էդուարդ Լենդրուշի Զոհրաբյան, Վրաստանի և Ադրբեջանի պատմություն | Դասընթացի ծրագիր, Երևան, 2008։
Էդուարդ Լենդրուշի Զոհրաբյան, Հայաստանի Հանրապետության փոխհարաբերությունները Վրաստանի և Ադրբեջանի հետ 1918-1921 թթ. | Հատուկ կուրսի ծրագիր, Երևան, 2004։


== Գրականություն ==
Երևանի պետական համալսարանի 90-ամյա պատմության ֆակուլտետը, խմբ. Էդիկ Գ. Մինասյան, Երևան, 2009, էջ 208։


== Ծանոթագրություններ ==


== Արտաքին հղումներ ==
Էդիկ Լենդրուշի Զոհրաբյան
Կավարա

Կավարա, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (187301-187400)

Աստերոիդների ցանկ (187201-187300)  • Աստերոիդների ցանկ  • Աստերոիդների ցանկ (187401-187500)
 Աստերոիդների ցանկ (187201-187300)  • Աստերոիդների ցանկ  • Աստերոիդների ցանկ (187401-187500)
Սրբոց նահատակաց Ֆերահյան ազգային վարժարան

Սրբոց նահատակաց Ֆերահյան ազգային վարժարան, ԱՄՆ-ում առաջին ամենօրյա դպրոցը։ Հիմնվել է 1964 թվականին, Էնսինոյում՝ Մ. Ֆերահյանի կտակով, Գ. Ինջեջիկյանի նախաձեռնությամբ և Սրբոց նահատակաց եկեղեցու հոգաբարձության հովանավորությամբ։ 1965 թվականից՝ Սրբոց նահատակաց Ֆերահյան ազգային երկրորդական վարժարան։ Ունի մանկապարտեզ (Սրբոց նահատակաց), ՀՕՄ-ի մանկամսուր, նախակրթարան, տարրական, միջին և միջնակարգ բաժիններ, ինչպես նաև երգչախումբ, բասկետբոլի և վոլեյբոլի խմբեր։ Դասավանդվում են հայոց լեզու, պատմություն, գրականություն, Հայ դատ, կրոն, երգ, պար։ Աշակերտների թիվը՝ 620։ Հրատարակում է տարեգիրք։ Վարժարանին հատկացված են մնայուն հիմնադրամներ, որոնց հասույթով նվեր-մրցանակներ են շնորհվում ավարտական դասարանների աշակերտներին։


== Տես նաև ==
Հայերը Լոս Անջելեսում
Մալետո

Մալետո (իտալերեն՝ Maletto), կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 4027 մարդ, բնակչության խտությունը կազմում է 101 մարդ/կմ²։ Զբաղեցնում է 40 կմ² մակերես տարածք։ Փոստային ինդեքսն է՝ 95035։ Հեռախոսային կոդը՝ 095։
Քաղաքի տոնը նշվում է սեպտեմբերին։


== Արտաքին հղումներ ==
http://www.comune.maletto.ct.it/ Archived 2012-07-27 at the Wayback Machine.
Կոնստանտինոգրադովկա (գյուղ, Ստերլիտամակսկի շրջան)

Կոնստանտինոգրադովկա (ռուս.՝ Константиноградовка, բաշկիրերեն՝ Константиноградовка), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 526 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիտորիա (Իսպանիա)

Անվան այլ կիրառումների համար տե՛ս՝ Վիտորիա (այլ կիրառումներ)Վիտորիա (իսպ.՝ Vitoria, բասկ.՝ Gasteiz), քաղաք Իսպանիայի թագավորության հյուսիսում, Բասկերի երկրի ինքնավար համայնքի Ալավա նահանգի վարչկենտրոնը։ Բիլբաոյից հետո Բասկերի երկրում մեծությամբ երկրորդ քաղաքն է։ Ներկայումս հաճախակի է օգտագործվում համատեղված Vitoria-Gasteiz անվանումը, որը ներառում է քաղաքի ավանդական իսպաներեն և բասկերեն անվանումները։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Plan estratégico Vitoria 2010 Archived 2011-05-10 at the Wayback Machine.
Սամեբա (Չոխատաուրի շրջան)

Սամեբա (վրաց.՝ სამება), գյուղ Վրաստանում։ Գտնվում է Գուրիայի մարզի Չոխատաուրի շրջանում։


== Դիրք ==
Գյուղը գտնվում է ծովի մակարդակից 220 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 475 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Չոխատաուրի հետ կապված է ավտոխճուղով։ Հարևան Լանչխութի շրջանով անցնում է Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Միխայիլ Գրուշևսկի

Միխայիլ Սերգեևիչ Գրուշևսկի (ուկրաիներեն՝ Михайло Сергійович Грушевський, սեպտեմբերի 29, 1866(1866-09-29)[…], Խելմ, Kholmskii uezd, Լուբլինի նահանգ, Լեհական թագավորություն, Ռուսական կայսրություն - նոյեմբերի 26, 1934(1934-11-26), նոյեմբերի 24, 1934(1934-11-24) կամ նոյեմբերի 25, 1934(1934-11-25)[…], Կիսլովոդսկ, Հյուսիսկովկասյան երկրամաս, ՌԽՖՍՀ, ԽՍՀՄ), ուկրաինացի պատմաբան, հասարակական և քաղաքական գործիչ, հեղափոխական։


== Կենսագրություն ==
1890 թվականին ավարտել է Կիևի համալսարանի պատմաբանասիրական ֆակուլտետը։ 1894-1897 թվականներին վարել է Լվովի համալսարանի ընդհանուր պատմության ամբիոնը։ 1890-ական թվականին եղել է Կիևյաև Գրոմադայի գործուն անդամներից, 1899 թվականին՝ Գալիցիայի ազգային դեմոկրատական կուսակցության կազմակերպիչներից։ Պրոգերմանական կողմնորոշում ունենալու համար 1914 թվականին ձերբակալվել է և աքսորվել Սիմբիրսկ։ 1917 թվականին մարտին հարել է ուկրաինական Էսէռներին և ղեկավարել ուկրաինական Կենտրոնական ռադան։ Գերմանական օկուպացիայի ձախողումից հետո Գրուսևսկին վտարանդվել է Ավստրիա (1919)։ 1924 թվականին նրան թույլատրվել է վերադառնալ արդեն Խորհրդային Ուկրաինա։ Այդ նույն թվին էլ ընտրվել է ՈւԽՍՀ Գիտությունների ակադեմիայի անդամ, 1929 թվականին՝ ԽՍՀՄ Գիտությունների ակադեմիայի ակադեմիկոս։ 1930 թվականին աշխատել է Մոսկվայում։ Գլխավոր աշխատություններն են «Ուկրաինա-Ռուսիայի պատմությունը» (հ.1 - 10, 13 գրքով, 1898-1936), «Ուկրաինական ժողովրդի պատմության ակնարկ» (1904), «Ուկրաինական գրականության պատմություն» (հ.1 - 5, 1923-1927)։ Դեմ է արտահայտվել մարքսիզմին։ Պատմության մեջ գլխավորը համարել է ազգային հարցը՝ գտնելով, որ ազգային շահերը բարձր են դասակարգային շահերից, իսկ դասակարգային պայքարը խանգարում է ազգային շահերի համար պայքարին։


== Ծանոթագրություններ ==
Կոզլովա Բալկա (Եգորլիկսկի շրջան)

Կոզլովա Բալկա (ռուս.՝ Козлова Балка), գյուղակ (խուտոր) Ռուսաստանի Դաշնության Ռոստովի մարզի Եգորլիկսկի շրջանում։ Մտնում է Եգորլիկսկի գյուղական համայնքի կազմի մեջ։
Օբոլոն (գյուղ, Սեմյոնովի շրջան)

Օբոլոն (ուկրաիներեն՝ Оболонь), գյուղ Ուկրաինայի Պոլտավայի մարզի Սեմյոնովի շրջանում։
2001 թվականի տվյալներով Օբոլոն գյուղում բնակվում էր 2 183 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստուկալովկա (այլ կիրառումներ)

Ստուկալովկա, կարող է վերաբերել՝

Ստուկալովկա - գյուղ, Ուկրաինայի Պոլտավայի մարզի Գրեբյոնկայի շրջանում
Ստուկալովկա - գյուղ, Ուկրաինայի Սումիի մարզի Բելոպոլիեի շրջանում
Ղալա (Զանգեզուրի գավառ)

Ղալա, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907-1908 թվականներին գյուղն ունեցել է 30 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Պիետրապերտոզա

Պիետրապերտոզա (իտալերեն՝ Pietrapertosa), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 1314 մարդ, բնակչության խտությունը կազմում է 20 մարդ/կմ²։ Զբաղեցնում է 67 կմ² տարածք։ Փոստային ինդեքսն է՝ 85010։ Հեռախոսային կոդը՝ 0971։


== Ժողովրդագրություն ==
Բնական աճ 


== Կոմունային վարչակազմ ==
Հեռախոս՝ 0971 983002
Էլեկտրոնային փոստ՝ urponline@comune.pietrapertosa.pz.it
Պաշտոնական կայք՝ http://www.comune.pietrapertosa.pz.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ
Վիճակագրության ազգային ինստիտուտ Archived 2009-12-07 at the Wayback Machine.


== Ծանոթագրություններ ==
Ալմալու (Շարուր-Դարալագյազի գավառ, լքված)

Անվան այլ կիրառումների համար տե՛ս՝ Ալմալու (այլ կիրառումներ)Ալմալու, գյուղ Երևանի նահանգի Շարուր-Դարալագյազի գավառում։ Գտնվում էր Էլփին գյուղից հյուսիս։
Ալմալուն եղել է պատմական Խնձորուտ գյուղը։ Գյուղը լքվել է 1939 թվականին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Ճապոնական նապաստակ

Ճապոնական նապաստակ (լատ.՝ Lepus brachyurus) նապաստակների ընտանիքին պատկանող կաթնասուն։ Ճապոնիայի կղզիների էնդեմիկ կաթնասուն։


== Բնութագիր ==
Ճապոնական նապաստակը համեմատաբար փոքր նապաստակ է, որի քաշը առավելագույնը 2,5 կգ է։ Մարմնի կազմվածքը նախևառաջ նման է սպիտակամորթ նապաստակին։ Մարմնի գույնը տատանվում է թեթև կարմիր-դարչնագույնից մինչև մուգ շագանակագույն-մոխրագույնի մեջ, գլխի և ոտքերի գույնը սպիտակ է։ Հյուսիսային ենթատեսակներում արտահայտվում է սեզոնային դիմորֆիզմ, ձմռանը նրանց մարմնի գույնը փոխվում է սպիտակի ՝ անցնելով մի քանի գունային տատանումների։


== Տարածվածություն ==
Ճապոնական նապաստակների բաշխման տարածքը սահմանափակվում է ճապոնական կղզիների Հոնսյուի, Շիկոկուի, Կյուշուի, Սադոյի, Օկիի, Ավաջիի տարածքներում։ Հոկայդոում բնակեցվող տեսակ գոյություն չունի:.
Ճապոնական նապաստակը բնակվում է մարգագետիններում և անտառային տարածքներում, բնակվում են նաև հարթավայրային և ենթալպյան շրջաններից մինչև ծովի մակարդակից 2700 մ բարձրության վրա։


== Ապրելակերպ ==
Ճապոնական նապաստակն ակտիվ է գիշերը, իսկ օրվա ընթացքում հանգստանում է։ Ամռանը նա ուտում է հիմնականում խոտաբույսեր, որոնք կազմում են սննդակարգի 48% -ը, ինչպես նաև դաշտային արտադրանքներ։ Բացի այդ, ձմռանը սնվում է երիտասարդ ծառերի տերևներով և կեղևներով, հիմնականում ծպտյալ ծաղիկներով (Cryptomeria japonica), ճապոնական թխկով(Acer japonicum), պոլաունիայով և տարբեր բույսերով.


== Բուծում ==
Բուծման ժամանակը տևում է փետրվարից հուլիս ամիսներին։ Իգական սեռի ներկայացուցիչները ծնում են ապրիլից օգոստոս ամիսը 3-ից 5 անգամ։ Բնում, որը պատրաստված է իրենց բրդից ծնում է մեկից չորս ձագ, քաշով մոտավորապես 130 գ։ Էգրի սեռական հասունությունը սկսվում է 10 ամսականից։


== Ենթատեսակներ ==
Առանձնանում է 4 ենթատեսակ;

Lepus brachyurus brachyurus — բնակվում է Հոնսյու կղզու հարավ-արևելքում, Կյուշուում, Շիկոկուում և այլ կղզիներում։
Lepus brachyurus angustidens — հյուսիս-արևմտյան Հոնսյուում։
Lepus brachyurus lyoni — բնակվում է Սադո կղզում։
Lepus brachyurus okiensis — բնակվում է Օսի կղզում։


== Ծանոթագրություններ ==


== Պատկերասրահ ==

		
		
		
		
		
		
		
		
		
		
		
		
		


== Գրականություն ==
Joseph A. Chapman, John E. C. Flux (Hrsg.): Rabbits, Hares and Pikas. Status Survey and Conservation Action Plan. Archived 2009-01-14 at the Wayback Machine. International Union for Conservation of Nature and Natural Resources (IUCN), Gland 1990; S. 69-70. ISBN 2-8317-0019-1.


== Արտաքին հղումներ ==
NCBI link: Lepus brachyurus
Միապտղային բույսեր

Միապտղային բույսերը մոնոկարպ բույսեր են, որոնք կյանքում մեկ անգամ են ծաղկում և պտղաբերում, որից հետո սովորաբար մահանում են։ Միապտղային բույսեր են բոլոր միամյա և երկամյա բույսերը, իսկ բազմամյաներից՝ բամբուկի, ագավայի, արմավենու որոշ տեսակներ են։
Վահան Սեթյան

Վահան Սեթյան (հուլիսի 22, 1977(1977-07-22)), ԱՄՆ բնակվող հայագետ։
Նա փորձել է հետազոտել մի շարք քաղաքակրթությունների դիցաբանությունը, լեզուն և մշակույթը։ Հետազոտություններից են «Language as a Fingerprint» աշխատության երկու հատորները։ Իր աշխատությունում նա գրել է մի շարք ազգերի և քաղաքակրթությունների մասին, որոնց լեզուները հեղինակի կարծիքով նմանություններ ունեն հայոց լեզվի հետ։ Վահան Սեթյանը հանդիսանում է նաև հոգեբանական գիտությունների դոկտոր, իսկ 2015 թվականի սեպտեմբերի մեկին Վահան Սեթյանը հարցազրույց է ունեցել Ջիմի Չրչի հետ, որտեղ խոսել է հայերի իրական պատմության մասին իր տեսակետի և այն մասին, թե ըստ իրեն ինչպես է կեղծվել հայերի պատմությունը։


== Ծանոթագրություններ ==
Կաասիկու (գյուղ, Կասեպյաե շրջան)

Անվան այլ կիրառումների համար տե՛ս՝ ԿաասիկուԿաասիկու (էստ․՝ Kaasiku), գյուղ Էստոնիայի Յիգևամաա նահանգի Կասեպյաե շրջանում։
2011 թվականի տվյալներով գյուղում բնակվում էր 34 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գրիդինո (գյուղ, Անդրեյկովսկոե գյուղական բնակավայր)

Անվան այլ կիրառումների համար տե՛ս՝ ԳրիդինոԳրիդինո (ռուս.՝ Гридино), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 42 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վադիմ Դեմիդովիչ

Վադիմ Վլադիմիրովիչ Դեմիդովիչ (բելառուս․՝ Вадзім Уладзіміравіч Дземідовіч, սեպտեմբերի 20, 1985(1985-09-20), Բրեստ, Բելառուսական ԽՍՀ, ԽՍՀՄ), բելառուս ֆուտբոլիստ, Մինսկի «Դինամո» ակումբի։ «Նեման» (Գրոդնո) ակումբի պաշտպան Ալեքսանդր Դեմիդովիչի եղբայրն է։


== Ակումբային կարիերա ==
Վադիմ Դեմիդովիչն իր կարիերան սկսել է Բրեստի «Դինամո» ակումբում որպես կիսապաշտպան։ 2010-2011 թվականներին խաղացել է Գրոդնոյի «Նեման» ակումբի կազմում՝ հիմնականում հանդես գալով հարձակվողի դիրքում։
2012 մրցաշրջանի սկզբում ընդգրկվել է «Գոմել» ակումբի կազմում, իսկ նույն թվականի օգոստոսին տեղափոխվել է «Տորպեդո-ԲելԱԶ»։ Վնասվածքների պատճառով Վադիմ Դեմիդովիչը «Տորպեդո-ԲելԱԶ» ակումբի կազմում անցկացրել է միայն 5 հանդիպում և 2012 թվականի նոյեմբերին հեռացել է ակումբից։
2013 թվականի հունվարին Վադիմ Դեմիդովիչը դարձել է Բոբրույսկի «Բելշինա» ակումբի խաղացող։ Սկզբում նա սովորաբար դուրս էր գալիս փոխարինման, իսկ հուլիսին ընդգրկվել է մեկնարկային կազմում։ Այդ ժամանակ էլ նա երեք անընդմեջ խաղերում խփել է չորս գոլ։ Հետագայում կորցրել է իր տեղը թիմի հիմնական կազմում։
2014 թվականի հունվարին Վադիմ Դեմիդովիչը տեղափոխվել է Նովոպոլոցկի «Նաֆտան» ակումբ։ Շուտով նա տեղ է գրավել Նովոպոլոցկի ակումբի հիմնական կազմում՝ խաղալով կենտրոնական հարձակվողի դիրքում։ Խփելով 9 գոլ՝ նա ճանաչվել է 2014 մրցաշրջանի ակումբի լավագույն ռմբարկու։ 2015 թվականի փետրվարին նա մեկ տարով երկարաձգել է «Նաֆտանի» հետ պայմանագրի ժամկետը։ 2015 մրցաշրջանի առաջին կեսի 13 հանդիպումներում Վադիմ Դեմիդովիչը խփել է 4 գոլ, ինչը կրկին լավագույն արդյունքն էր ակումբում։
2015 թվականի հուլիսի 17-ին Վադիմ Դեմիդովիչը նորից դարձել է Ժոդինոյի «Տարպեդո-ԲելԱԶ» ակումբի խաղացող։
2017 թվականի հունվարի 9-ին նա պայմանագիր է կնքել Մինսկի «Դինամո» ակումբի հետ։


== Վիճակագրություն ==


== Ձեռքբերումներ ==
Բելառուսի գավաթակիր - 2006/07
Բելառուսի սուպերգավաթակիր - 2012


== Ծանոթագրություններ ==


== Արտաքին հղումներ ==
Ֆուտբոլիստի էջը Sports.ru կայքում
Ֆուտբոլիստի էջը soccerway.com կայքում(անգլ.)
Պերեկրեստովսկի գյուղական խորհուրդ (Ռոմենսկի շրջան)

Պերեկրեստովսկի գյուղական խորհուրդ  (ուկրաիներեն՝ Перехрестівська сільська рада), Ուկրաինայի Սումիի մարզի Ռոմենսկի շրջանում։
2001 թվականի տվյալներով Պերեկրեստովսկի գյուղական խորհրդում բնակվում էր 2312 մարդ։ Խորհրդում կա 9 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Դաջում

Դաջում, դաջարվեստ, դաջվածք, դեկորատիվ-կիրառական արվեստի տեսակ, գործվածքի վրա կաղապարով գունավոր զարդեր դաջելու եղանակ։ Կաղապարներ են ծառայում փորագրված զարդերով փայտե տախտակները կամ տախտակի վրա պղնձե թերթերի, լարերի, գամերի միջոցով հավաքված զարդաձևերը (հավաքովի կաղապարներ)։ 
Ենթադրվում է, որ Հայաստանում դաջումը տարածվել է IX−X դդ.։ Հայկական դաջովի գործվածքների մեզ հասած հնագույն օրինակները XIV դ. կազմաստառներն են և ձեռագիր մատյանների հետ պահվում են Երևանի Մեսրոպ Մաշտոցի անվան Մատենադարանում։ Հայկական դաջվածքը խմբավորվում է ըստ ոճական առանձնահատկությունների զարդամոտիվի ընդհանրության, գունային գամմայի և կատարման ժամանակի։ Բազմազան կերպափոխումներով կիրառվել են պարզ, սակավաթիվ զարդամոտիվներ (բուսական, երկրաչափական, կենդանական, ճարտարապետական, հերալդիկ և այլն)։ Հայկական դաջովի գործվածքների հատուկ ճյուղն էին «կապույտ սփռոցները», որոնց կապույտ ֆոնը զարդարվում էր ձկների, ճաշի սպասքի ավանդական սպիտակ գծանկարով։ XVII−VIII դդ. հայկական դաջածո գործվածքները Եվրոպայում ունեին հնդկականի արժեք։ XVIII դ. գործվածքներից հայտնի է Ալեքսեյ Միխայլովիչ ցարի վրանը, որը դաջազարդել է Բոգդան Սալթանովը։ Դաջագործության առաջին ֆաբրիկաները Ֆրանսիայում XVIII դ. հիմնել են հայազգի Դոմենիկո Ալլիան (Էլլիա), Ժորժ դը Մարտենը և Ժոզեֆ դը Սիմոնեն, որոնք կիրառել են բնական, կայուն ներկեր։ Մինչև չթատպիչ մեքենայի ստեղծումը (XVIII դ. վերջ) անգլիացիները դաջովի գործվածքներ էին պատվիրում Սպահանի հայ դաջագործներին։ Մեքենայական արտադրության պայմաններում (XVIII դ.) հայ վարպետները շարունակել են դաջման ավանդական տեխնիկան եկեղեցիների բեմավարագույրներ ստեղծելիս։ Այս ասպարեզում մասնագիտացել են Հայաստանի, Հնդկաստանի, Պարսկաստանի, Թուրքիայի հայ դաջագործները։
Նոր տեխնիկական միջոցներով է կատարվում ժամանակակից դաջումը։ Զարգացած մեքենայական արտադրության արդյունք են Երևանի մետաքսի կոմբինատի դաջածո գործվածքները։


== Գրականություն ==
Тараян З., Армянская набойка, Ереван, 1978.


== Աղբյուր ==
Հայկական համառոտ հանրագիտարան. Հատոր 1, 1990
Կորչովկա (այլ կիրառումներ)

Կորչովկա, կարող է վերաբերել՝

Կորչովկա - գյուղ, Ուկրաինայի Ժիտոմիրի մարզի Չեռնյախովսկի շրջանում
Կորչովկա - գյուղ, Ուկրաինայի Ժիտոմիրի մարզի Չեռվոնոարմեյսկի շրջանում
Կորչովկա - գյուղ, Ուկրաինայի Ժիտոմիրի մարզի Ռոմանովսկի շրջանում
Կորչովկա - գյուղ, Ուկրաինայի Ժիտոմիրի մարզի Օվրուչի շրջանում
Կորչովկա - գյուղ, Ուկրաինայի Խմելնիցկիի մարզի Կամենեց-Պոդոլսկիի շրջանում
Կորչովկա - գյուղ, Ուկրաինայի Խմելնիցկիի մարզի Կրասիլովի շրջանում
Խոստովանահայրություն

Խոստովանահայր
Հայ Առաքելական եկեղեցում գոյություն ունի խոստովանության երկու տեսակ՝ ընդհանրական և անհատական։
Ընդհանրական խոստովանությունը տեղի է ունենում Սուրբ Պատարագի ժամանակ, երբ քահանան կարդում է հնարավոր բոլոր մեղքերի շարքը և թողություն տալիս խոստովանողներին, իսկ անհատական խոստովանությունը զրույց է հոգևորականի և խոստովանողի միջև։
Յուրաքանչյուր քրիստոնյա ինքն է ընտրում իր խոստովանահորը, ում ավելի է վստահում։ Խոստովանահայրը պետք է լինի ձեռնադրված հոգևորական (քահանա, աբեղա, վարդապետ, եպիսկոպոս, կաթողիկոս)։ 
Խոստովանահայրը պարտավոր է պահել խոստովանանքի նյութը, անկախ նրանից, թե խոստովանազավակը ինչ մեղք է գործել (գողություն, սպանություն, շնություն և այլն), այլապես խոստովանության գաղտնիքը հրապարակելու պատճառով կարգալույծ կհռչակվի։


== Ծանոթագրություններ ==
Փամբակ (գետ, Լոռու մարզ)

Անվան այլ կիրառումների համար տե՛ս՝ Փամբակ (այլ կիրառումներ)Փամբակ, գետ Հայաստանի Լոռու մարզում, Դեբեդի հիմնական վտակը։ Գետի ակունքը գտնվում է Ջաջուռի լեռնանցքի արևելյան լանջին, և Թումանյան քաղաքում միախառնվելով Ձորագետին կազմավորում է Դեբեդ գետը։ Երկարությունը 86 կմ։ Գետի ավազանը 1370 քկմ է։ Շրջապատված է՝ հյուսիսից Բազումի, հարավից՝ Փամբակի լեռնաշղթաներով։ Գետահովիտն ընդարձակ կիրճ է, որը գետաբերանի հատվածում փոխվում է խորը կանիոնի։ Առավել խոշոր վտակը Ձորագետն է։ Միջին բարձրությունը 1926 մ։ Ունի ոռոգման կարևոր նշանակություն։ Փամբակի վտակների ջրերով է սնվում Շիրակամուտի ջրանցքը։


== Ծանոթագրություններ ==


== Աղբյուրներ ==
Բ. Պ. Մնացականյան, Հայաստանի ջրային հաշվեկշիռը, Երևան, 2005։
Էռնեստ Դանիել

Էրնեստ Դանիել (Դանիելյան)(1843— 1923), հայազգի պետական գործիչ Հունգարիայում։
Իրավաբանական կրթությունն ստացել է Բուդապեշտում։ 1870 թ.-ին ընտրվել է Բուդապեշտի խորհրդարանի պատգամավոր։ 1876 թ.-ին նշանակվելով Հունգարիայի ճարտարապետության և հաղորդակցության գործերի վարիչ՝ կարևոր աշխատանք է տարել Տիսա գետի ողողման կարգավորիչ հանձնախմբում, Տրանսիլվանիայի երկաթուղաշինության ասպարեզում։ 1894 թ.-ին նշանակվել է առևտրի մինիստր, Կազմակերպչական մեծ ընդունակություններ ցուցաբերելով, նա կարողացավ ընդլայնել Հունգարիայի առևտրական կապերն այլ երկրների հետ և բարձրացնել նրա վարկը համաշխարհային շուկայում։ Պատահական չէր, որ 1896 թ.-ին հենց Բուդապեշտում կազմակերպվեց առևտրի համաշխարհային ցուցահանդեսը, որի աշխատանքները Դանիելը ղեկավարեց փայլուն կերպով։ Այդ ծառայության համար Հունգարիայի կայսր Ֆրանց Իոսիֆը նրան շնորհեց բարոնի կոչում։ Դանիել գործուն մասնակցություն է ունեցել հունգարահայ համայնքի կյանքում։ Նրա անունով է կոչվում Բուդապեշտի փողոցներից մեկը։
Կամելևո

Կամելևո (ռուս.՝ Камелево, բաշկիրերեն՝ Кәмил), գյուղ Ռուսաստանի, Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 86 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալբիս

Ալբիս, գյուղ Արևմտյան Հայաստանում, Վանի վիլայեթի Հեքյարիի գավառում։ Գտնվում էր Մեծ Զավ գետի վերին հոսանքի մոտակայքում՝ Կոտուր բնակավայրից 20 կմ հարավ-արևմուտք՝ գեղատեսիլ վայրում։
XIX դարի վերջերին ուներ 22 տուն բնակիչ։
Ալբիսն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
(4250) Պերուն

(4250) Պերուն (անգլ.՝ Perun), աստերոիդ աստերոիդների հիմնական գոտում։ Հայտնաբերվել է 1984 թվականի հոկտեմբերի 20-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 3,16591 ա. մ., առավելագույնը մոտենում է 2,8113 ա. մ. հեռավորության վրա և հեռանում 3,5205 ա. մ.։ Արեգակի շուրջ մեկ ամբողջական պտույտ է կատարում 2057,53 երկրային օրվա ընթացքում, իր ուղեծրով շարժվելով միջինում 0,174967 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,53° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4250) Պերուն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մայր Թերեզա

Ագնես Գոնջե Բոյաջիու (առավել հայտնի որպես Մայր Թերեզա ալբ․՝ Agneze Gonxhe Bojaxhiu, օգոստոսի 26, 1910(1910-08-26)[…], Սկոպիե, Կոսովոյի վիլայեթ, Օսմանյան կայսրություն - սեպտեմբերի 5, 1997(1997-09-05)[…], Կալկաթա, Հնդկաստան), կաթոլիկ միանձնուհի, «Գթասրտության օրդեն»-ի հիմնադիրը, որը ծառայել էր հիվանդներին և աղքատներին։ Նոբելյան մրցանակի դափնեկիր է (1979)։ Կաթոլիկ եկեղեցին դասել է երանելիների շարքին։


== Ծագում ==
Ագնես Գոնջե Բոյաջիուն ծնվել է 1910 թվականի օգոստոսի 26-ին Սկոպյե քաղաքում (այժմյան Հյուսիսային Մակեդոնիայում)՝ ալբանական ընտանիքում։ Ծնողները եղել են կաթոլիկներ։
Թերեզա անունը ստացել է 1931 թվականին՝ ի պատիվ 1927 թվականին սրբերի դասին դասված ֆրանսուհի Թերեզայի (Թերեզա Լիզյեցի), որը հայտնի էր իր բարությամբ և գթասրտությամբ։


== Պարգևներ և մրցանակներ ==
1962 թվական՝ Պադմա Շրի՝ Հնդկաստանի 2-րդ ամենաբարձր մրցանակը
1963 թվական՝ «Լոտոսի տիրուհի» հնդկական շքանշան
1969 թվական՝ «Ասիայի ամենաարժանի կնոջը՝ աղքատների հետ անսահման և անդադրում աշխատանքի համար»
1971 թվական՝ Հովհաննես 23-րդ պապի անվան խաղաղության մրցանակ
1971 թվական՝ Բոստոնում «բարի սամարացի» մրցանակ
1972 թվական՝ Նեհրու մրցանակ համաշխարհային գիտակցության համար
1973 թվական՝ Լոնդոնում Տեմպլետոնի մրցանակ՝ կրոնի մեջ առաջադիմության համար
1973 թվական՝ «Բոլոր մայրերի մայր» մրցանակ
1974 թվական՝ «Տիեզերական մայր» մրցանակ
1974 թվական՝ Եմենի վարչապետի մրցանակ՝ Պատվո թուր
1975 թվականի հոկտեմբերի 23՝ Հյուսիսային Կարոլինայի համալսարանի Ալբերտ Շվայցերի համաշխարհային մրցանակ
1975 թվական՝ Կանադա, Էնտիգոնեշ Նովասկոդիա պատվավոր անդամի կոչում
1976 թվական՝ Ինդիրա Գանդիի կողմից Վիսվաբևարատ համալսարանի բարձրագույն Դեշիկոտամա (գրականության դոկտոր)
1977 թվական՝ Քեմբրիջ, աստվածաբանության պատվավոր դոկտորի կոչում
(1979) Խաղաղության Նոբելյան մրցանակի դափնեկիր
1980 թվական՝ Ինդիրա Գանդիի կողմից, Բհարատ Ռանդա՝ «Հնդկաստանի գոհար» մրցանակ
1981 թվական՝ Հռոմի Սուրբ Սիրտ բժշկական համալսարանը բժշկության և վիրաբուժության երախտապարտության պատվավոր վկայական
1983 թվականի՝ նոյեմբերի 24՝ Եղիսաբեթ Բ-ի կողմից Դելիի նախագահական պալատում Արժանասիրության Պատվավոր շքանշան
(1985) «Ազատության շքանշան» - ստացել է ԱՄՆ նախագահ Ռոնալդ Ռեյգանից
1988 թվական՝ Խաղաղության մրցանակ Մոսկվայի Խաղաղության կոմիտեի կողմից
1989 թվական՝ Աշխարհի կանանց մրցանակ՝ Լեյդի Դիանայի կողմից
1992 թվական՝ ՄԱԿ-ի մշակույթի բաժնի խաղաղության, կրթության, աղքատին նվիրաբերված կյանքի մրցանակ
1994 թվական՝ Յու Տենդ խաղաղության մրցանակ՝ մարդկության համար անդուլ աշխատանքի համար
1996 թվականի օգոստոս՝ ԱՄՆ Պատվավոր քաղաքացի պարգև (մինչ այդ տրվել է 2 անգամ)
1997 թվականի մայիս՝ ԱՄՆ Կոնգրոսի ոսկե մեդալ


== Ծանոթագրություններ ==


== Արտաքին հղումներ ==

5 հետաքրքիր փաստ Մայր Թերեզայի մասին
Մայր Թերեզա, Քիչ հայտնի փաստեր (ռուսերեն)
Ելենա Վերդուգո

Ելենա Անջելա Վերդուգո (անգլ.՝ Elena Angela Verdugo, ապրիլի 20, 1925(1925-04-20), Պասո Ռոբլես, Սան Լուիս Օբիսպո շրջան, Կալիֆոռնիա, ԱՄՆ - մայիսի 30, 2017(2017-05-30), Լոս Անջելես, Կալիֆոռնիա, ԱՄՆ),  կինոյի և հեռուստատեսության ամերիկացի դերասանուհի, առավել հայտնի է դարձել «բժիշկ Մարկուս Ուելբի» հեռուստասերիալում իր կատարած դերի համար, որի շնորհիվ «Էմմի» մրցանակաբաշխության ժամանակ նա ստացել է  երկու անվանակարգ։


== Կենսագրություն ==
Վերդուգոն ծնվել է Կալիֆոռնիա նահանգում՝ Հոլիվուդում։ Վերդուգոյի դերասանական կարիերան սկսել է 1931 թվականին «Հեծելազորը Արևմուտքից» ֆիլմում, սակայն դերասանուհին ակտիվորեն նկարահանվել է միայն 1940-ականներից սկսած։ 1946 թվականին, «Փոքրիկ հսկա» ֆիլմի նկարահանումների ժամանակ, Ելենա Վերդուգոն ծանոթանում է սցենարիստ Չարլզ Մարիոնի հետ, ով հետագայում դարձել է նրա ամուսինը։ Ամուսինները միասին ապրել են ավելի քան 50 տարի, մինչև 1999 թվականին Մարիոյի սրտամկանի սուր կաթվածից մահանալը։ Այնուհետև Ելենայի երկրորդ ամուսինը դարձավ Չարլզ Ռոզուելը։
1949 թվականին դերասանուհին գլխավոր դեր է ստացել ռեժիսոր Ֆրենկ Մաքդոնալդի «Մեծ սոմբրերո» ֆիլմում։ Հեռուստատեսությունում Վերդուգոն շատ մեծ ճանաչում է ձեռք բերել «Միլի հետ հանդիպումը» կատակերգությական ֆիլմում գլխավոր դերակատարման համար։ Այնուհետև Ելենա Վերդուգան նկարահանվել է՝ «Բոբ և սքանչելի ռիելթորական» (1958), «Ռեդիգո» (1963) և «Ձեր առաջին տպավորությունը» (1963) հեռուստասերիալներում։
1964 թվականի փետրվարից մինչև հունիսն ընկած ժամանակահատվածում դերասանուհին մասնակցել Է CBS հեռուստաալիքի հեռարձակած «Ֆիլա Սիլվերսի նոր շոուն» իրավիճակային կատակերգությունում։ Ավելի ուշ Վերդուգոն մասնակցել է մի շարք հեռուստահաղորդումներում և ռադիոհաղորդումներում՝ «Շնորհավորում եմ», «Հայրիկը ավելի լավ գիտի», «Տիեզերքում կորածը» և «Ջոնի Ռինգո» ֆիլմերը։
Ելենա Վերդուգոն  Հոլիվուդյան փառքի ծառուղում ունի իր աստղը, որին նա արժանացել է հեռուստատեսության զարգացման գործում ունեցած ներդրումների համար։
Ելենա Վերդուգոն մահացել է 2017 թվականի մայիսի 30-ին Լոս Անջելեսում 92 տարեկան հասակում։


== Ծանոթագրություններ ==
Արագյուղ

Արագյուղ, գյուղ Հայաստանի Կոտայքի մարզում, մարզկենտրոնից 30 կմ հարավ-արևմուտք՝ Արայի լեռան արևելյան ստորոտում։


== Բնակչություն ==
Նախնիների զգալի մասի 1828 և 1914-1922 թթ.-ին եկել են Արևմտյան Հայաստանի Բայազետի Արծափ գյուղից, Կարսից և Իգդիրից։
Արագյուղի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ, բանջարաբուծությամբ, թռչնաբուծությամբ, ծխախոտագործությամբ, այգեգործությամբ և հացահատիկի մշակությամբ։


== Պատմամշակութային կառույցներ ==
Արագյուղն ունի “Թուխ Մանուկ” (1890 թ.), Սբ. Աստվածածին (V դար), Սբ. Կարապետ (VI-VII դար), “Ծաղկավանք” (XIII-XIV դարեր) եկեղեցիներ։ Գյուղից հյուսիս պահպանվում են “Օձուտ” բնակավայրի ավերակները, իսկ հարավ-արևմուտքում՝ “Կարմիր Ավերակ” և “Եզրագյուղ” բնակավայրերի ավերակները։


== Տես նաև ==
Արագյուղի պատմության և մշակույթի անշարժ հուշարձանների ցանկ (Կոտայքի մարզ)


== Արտաքին հղումներ ==
Արագյուղ բնակավայրը «GEOnet Names Server» կայքում։
World Gazeteer: Armenia(չաշխատող հղում) – World-Gazetteer.com
2001 թվականի Հայաստանի մարդահամարի արդյունքները, Հայաստանի վիճակագրական կոմիտե


== Ծանոթագրություններ ==
Քրաշ (երգիչ)

Շին Հյո Սոբ (հանգըլ՝ 신효섭, մայիսի 3, 1992(1992-05-03), Սեուլ, Հարավային Կորեա), մասնագիտորեն հայտնի է որպես Crush (հանգըլ՝ 크러쉬), հարավկորեացի R&B և Հիփ հոփ երգիչ Amoeba Culture գործակալությունում։ Նա առաջնաելույթ է կատարել 2012 թվականին "Red Dress" սինգլով և թողարկել է մեկ ստուդիական «Crush On You» ալբոմը։


== Կարիերա ==
Հյո Սոբը իր առաջնաելույթը կատարել է "Red Dress" սինգլով՝ TakeOne-ի մասնակցությամբ, 2012 թվականի դեկտեմբերի 7-ին։ Հաջորդ տարում նա թողարկել է երկու սինգլ՝ "Crush On You" և "어디 갈래 (Where Do You Wanna Go)" Թեվանի և Գարիի մասնակցությամբ։
Նա թողարկել է մեկ այլ սինգլ "가끔 (Sometimes)" անվանումով 2014 թվականի ապրիլին։ Նա նաև համագործակցել է Գեկոյի հետ, "Hug Me" սինգլի համար։ Օգոստոսին, նա կատարել է "잠 못드는 밤 (Sleepless Night)" սինգլը SBS հեռուստաալիքի «Ամեն ինչ լավ է, սա սեր է» դորամայի համար։ Նա այնուհետև թողարկել է "SOFA" երգը՝ հոկտեմբերին։
2015 թվականին, նա համագործակցել է Zion.T-ի հետ "그냥 (Just)" սինգլի համար։ Երգը թողարկվել է 2015 թվականի հունվարի 30-ին, և զբաղեցրել է առաջին հորիզոնականը Gaon սիգնլների հիթ-շարքում։ Նրանք նաև հաղթել են «Լավագույն համագործակցություն և միավորում» մրցանակը 17th Mnet Asian երաժշտական մրցանակաբաշխության ժամանակ։ Հուլիսին, նա թողարկել է "Oasis" սինգլը, որում համագործակցել է Block B-ի խմբի անդամ Զիկոյի հետ։ Նա նաև անցկացրել է իր առաջին միանձնյա համերգը «Crush On You» անվանումով նոյեմբերի 13-ին և 14-ին։
2016 թվականի հունվարին, հայտարարվել է, որ Քրաշը թողարկելու է նոր սինգլ Girls' Generation խմբի անդամ Թեյոնի մասնակցությամբ։ "Don't Forget" երգը Թեյոնի մասնակցությամբ թողարկվել է հունվարի 22-ին և զբաղեցրել է առաջին հորիզոնականը է Show Champion-ում հունվարի 27-ին, դառնալով նրա կարիերայի առաջին երաժշտական հաղորդումը։


== Սկավառակագրություն ==


=== Ստուդիական ալբոմներ ===


=== Extended plays ===


=== Սինգլներ ===


=== Որպես առանձնահատուկ արտիստ ===


=== Սաունդթրեկների կատարում ===


== Ֆիլմագրություն ==


=== Հեռուստատեսություն ===


== Մրցանակաբաշխություններ և անվանակարգեր ==


=== Երաժշտական հաղորդումների հաղթող ===


==== Show Champion ====


== Ծանոթագրություններ ==


== Արտաքին հղումներ ==
Սամանտա Մամբա

Սամանտա Մամբա (անգլ.՝ Samantha Tamania Anne Cecilia Mumba, հունվարի 18, 1983(1983-01-18), Դուբլին, Իռլանդիա), իռլանդացի դերասանուհի և երգչուհի։


== Կենսագրություն ==
Սամանտա Մամբան ծնվել է 1983 թվականի հունվարի 18-ին Իռլանդիայի Դուբլին քաղաքում։ Նրա հայրը՝ ինժեներ Պիտեր Մամբան Զամբիայից է, իսկ մայրը՝ Իռլանդիայից։ Ծնողները Սամանտային երեք տարեկան հասակից տվել են Billie Barry Stage School թատերական դպրոց։ Այնտեղ նա սովորել է 13 տարի։


== Կարիերա ==
1998 թվականին Մամբան դարձել է «The Hot Mikado» ջազային նախագծի հաղորդավար, որտեղ կարողացել է ցույց տալ իր վոկալային և դերասանական տվյալները։ Շուտով Սամանտան լքում է դպրոցը որպեսզի նվիրի իրեն երաժշտությանը և ձայնագրի դեբյուտային ալբոմ, որի ժամանակ նա ճամփորդել է Դանիայով, Շվեյցարիայով, Անգլիայով և Իռլանդիայով։
2000 թվականին թողարկվում է նրա առաջին «Gotta Tell You» անունով երգը, որը զբաղեցնում է իռլանդական, և շուտով նաև անգլիական չաթերի առաջին հորիզոնականները։ Շուտով Մամբան հայընի է դառնում ԱՄՆ-ում։ Նրա «Baby Come On Over» անունով ալբոմը վաճառվել է չորս միլիոն օրինակով։
2001 թվականին, Սուրբ ծնունդի ժամանակ թողարկվում է «Samantha Sings Christmas» նախագիծը։ 2002 թվականին Մամբան թողարկում է հերթական «I’m Right Here» (հայերեն՝ ես հենց այստեղ եմ) անունով սինգլը։
2008 թվականի հունվարի 17-ին Մամբան հայտնվում է նաև հեռուստատեսություն, սկզբում Loose Women շոում, ապա Dancing On Ice նախագծում։
Սամանտան նկարահանվել է ֆիլմերում, և պարբերաբար հայտնվում է նորաձևության ամսագրերի էջերում։


== Անձնական կյանք ==
2012 թվականի փետրվարի 24-ից Սամանտան ամուսնացած է ոստիկան Տորրեեմ Սքելյսոնի հետ։ Զույգերն ունեն մեկ աղջիկ՝ Սեյջ Սքելյսոնը (ծնվ. 03.03.2015):
2015 թվականի փետրվարի 10-ին, Սամանտան, լինելով արդեն 37-րդ աբաթական հղի, ավտովթարի է ենթարկվում։


== Ֆիլմագրություն ==


== Ծանոթագրություններ ==


== Արտաքին հղումներ ==
Սամանտա Մամբա (անգլ.) Internet Movie Database կայքում
Պաշտոնական կայքը Archived 2009-08-03 at the Wayback Machine.
Տատյանա Տոլմաչովա

Տատյանա Տոլմաչովա (ռուս.՝ Толмачёва, Татьяна Александровна. օրիորդական ազգանունը՝ Գրանատկինա, հունվարի 21, 1907(1907-01-21), Bronnitsky Uyezd, Մոսկվայի մարզ, Ռուսական կայսրություն - հոկտեմբերի 21, 1998(1998-10-21), Մոսկվա, Ռուսաստան), խորհրդային գեղասահորդ, մարզիչ, գեղասահքի խորհրդային դպրոցի հիմնադիրը։ ԽՍՀՄ սպորտի վաստակավոր վարպետ։ Պատվո լեգեոնի շքանշանի ասպետ (1997)։


== Կենսագրություն ==
Ծնվել է սպորտային ընտանիքում (եղբայրը` ֆուտբոլիստ և հոկեյիստ Վ. Ա. Գրանատկինը)։ Սկսել է սահել որպես մենասահորդուհի։ 1929 թվականից ներկայացրել է «Դինամոն»։ 1930-ականների սկզբին Ա. Ֆ. Տոլմաչովի հետ հանդես է եկել զուգասահքում։ Միջազգային մրցույթներում ԽՍՀՄ-ի չմասնակցելը Տոլմաչովային հնարավորություն էր տալիս հանդես գալ միայն Համամիութենական Միությունում։ Նրա սպորտային արդյունքները հին լինելու պատճառով, ըստ տարբեր աղբյուրների, շատ տարբեր են։ Ռուսաստանի Դաշնության Գեղասահքի ֆեդերացիան ներկայացնում է 1946 թվականի տվյալներ հաղթանակների մասին կատարումների ավարտի վերաբերյալ՝ 7 մենասահքի և 8 զուգասահքի։ «Դինամո»-ն նշում է, որ մինչ 1952 թվականը նա եղել է ԽՍՀՄ 10-ակի չեմպիոն, սակայն մենասահքում՝ 2 անգամ։ Նրա գերեզմանաքարի վրա նշված է, որ 13 անգամ եղել է չեմպիոն։
Ավելի ճշգրիտ ուսումնասիրությամբ կարելի է հասկանալ, որ մենասահքում Տ.Գրանատկինան, հավանաբար, ԽՍՀՄ չեմպիոն է եղել մինչև 7 անգամ՝ 1931-1937թթ.  (մրցաշարեր մի քանի տարի չէին անցկացվում), զուգասահքում՝ 10 անգամ՝ 1937 թվականին (առաջին հորիզոնականը կիսվել է Ռ. Նովոժիլովա-Բ. Գանդելսման զույգի հետ), 1938 թ., 1941 թ. և 1945-1951թթ. անընդմեջ, և այդ տվյալները դեռ ամբողջությամբ չեն ավարտվել։ Սակայն, ամեն դեպքում, ընդհանուր առմամբ, Տոլմաչովան (Գրանատկինա) հաղթել է ԽՍՀՄ-ի առաջնությունում բացարձակ ռեկորդային թվով (մինչև 18 անգամ)։
Մինչև ելույթների ավարտը աշխատել է որպես մարզիչ, այնուհետև (1946 թ.) ստեղծել է սեկցիա (մանկապատանեկան սպորտդպրոցից հետո) Պատանի պիոներների կայարանում (ավելի ուշ` մարզադաշտում)։ Նա դարձել է գեղասահքի խորհրդային դպրոցի հիմնադիրներից (Ն.Ա. Պանին-Կոլոմենկինի հետ միասին)։ Տ.Գրանատկինան պատրաստել է ավելի քան մեկ տասնյակից ավելի ԽՍՀՄ չեմպիոններ, այնուհետև՝ Եվրոպայի և Աշխարհի՝ Ալեքսանդր Վեդենին, Գալինա Գրժիբովսկայա (Կուխար), Ի. Գրիշկովա, Վալենտին Զախարով, Նոննա Կարտավենկո (Նեստեգինա), Տատյանա Նեմցովա, Ե.Օսիպովա (Չայկովսկայա), Լ. Պախոմովա, Ելենա Շչեգլովա, Սերգեյ Չետվերուխին, Վ. Կովալյով և այլն։
Ավարտել է մարզչական բարձրագույն դպրոցը։
1937 թվականին ամուսնացել է իր պարազույգի՝ Ա.Ֆ. Տոլմաչյովայի հետ։ 1938 թվականին ծնվել է որդին՝ Ալեքսանդրը։
Աճյունասափորը թաղվել է Ալեքսեևյան գերեզմանատանը։


== Ծանոթագրություններ ==
Պեսկի (գյուղ, Գագարինսկի շրջան)

Անվան այլ կիրառումների համար տե՛ս՝ ՊեսկիՊեսկի (ռուս.՝ Пески), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աշոտ Աբուլաբբաս

Անվան այլ կիրառումների համար տե՛ս՝ Աշոտ Արծրունի (այլ կիրառումներ)Աշոտ Արծրունի, Վասպուրականի երկրորդ գահերեց իշխան։ Ծնվել է Վասպուրականում՝ Արծրունիների իշխանական կալվածքում։ Իշխել է երկու շրջանով՝ 836-852 և 868–874 թվականներին։ Նա մասնակցել է արաբական տիրապետության դեմ հայերի ապստամբությանը։
9-րդ դարում Վասպուրականի իշխան Աշոտի հայրը՝ Համազասպ Արծրունին դառնում է Վասպուրականի առաջին գահերեց իշխանը (800-836)։ Արծրունիների ազդեցիկ տոհմը, այդպիսով, իր գերիշխանությունն էր հաստատում ոչ միայն Վասպուրականի, այլև Մոկքի, Կորճայքի, Պարսկահայքի հայ իշխանների ու արաբ ամիրաների նկատմամբ։
Աշոտ Արծրունին երկրորդ գահերեց իշխանն էր, ում հաջորդում է Գուրգեն Ա-ն (855-857)։


== Տես նաև ==
Վասպուրական
Արծրունիներ
Վասպուրականի թագավորությունԱշոտ Աբուլաբբասը գահակալել է 2 փուլով՝


== Ծանոթագրություններ ==
Կոմանդիր Շոր

Կոմանդիր Շոր (ռուս.՝ Командир-Шор), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սերչեյու գետի ձախ ափից 22 կմ հեռավորության վրա։ Գետի երկարությունը կազմում է 18 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000073690
Կոդը ըստ հիդրոլոգիական հետազոտության (ՌԴ) — 103007369
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Աստերոիդների ցանկ (6901-7000)

Աստերոիդների ցանկ (6801-6900)  • Աստերոիդների ցանկ  • Աստերոիդների ցանկ (7001-7100)
 Աստերոիդների ցանկ (6801-6900)  • Աստերոիդների ցանկ  • Աստերոիդների ցանկ (7001-7100)


== Աղբյուր ==
«Discovery Circumstances: Numbered Minor Planets (5001)-(10000)»։ www.minorplanetcenter.net
(5107) Լորենբակալ

(5107) Լորենբակալ (անգլ.՝ Laurenbacall), աստերոիդ աստերոիդների հիմնական գոտում։ Հայտնաբերվել է 1987 թվականի փետրվարի 24-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 3,130418 ա. մ., առավելագույնը մոտենում է 2,8727 ա. մ. հեռավորության վրա և հեռանում 3,3881 ա. մ.։ Արեգակի շուրջ մեկ ամբողջական պտույտ է կատարում 2023,03 երկրային օրվա ընթացքում, իր ուղեծրով շարժվելով միջինում 0,177951 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5107) Լորենբակալ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռոդրիգո Բենտանկուր

Ռոդրիգո Բենտանկուր (իսպ.` Rodrigo Bentancur, հունիսի 25, 1997(1997-06-25), Կոլոնիա դել Սակրամենտո, Ուրուգվայ), ուրուգվայցի ֆուտբոլիստ, կիսապաշտպան։ Հանդես է գալիս իտալական «Յուվենտուս»-ի և Ուրուգվայի ազգային հավաքականի կազմում։


== Ակումբային կարիերա ==


=== «Բոկա Խունիորս» ===
Բենտանկուրը «Բոկա Խունիորս»-ի ակադեմիայի սան է։ Հիմնական թիմի կազմում նա իր նորամուտը նշել է 2015 թվականի ապրիլի 12-ին` «Նուեվա Չիկագո»-ի դեմ խաղում։ Նա 77-րդ րոպեին փոխարինել է Պաբլո Պերեսին, իսկ հանդիպումն ավարտվել է 0-0 հաշվով։
2015 թվականի հուլիսի 13-ին Բենտանկուրը, Գուիդո Վիդալան, Ֆրանկո Կրիստալդոն և Ադրիան Կուբասը դարձան Կառլոս Տևեսի տրանսֆերի մի մասը, ով իտալական «Յուվենտուս»-ից տեղափոխվեց «Բոկա Խունիորս»։ Բենտանկուրի տրանսֆերը գնահատվել է 9.4 միլիոն եվրո։
Բենտանկուրը ժամանել է Թուրին 2017 թվականի ապրիլի 3-ին։ Ապրիլի 21-ին էլ նա կնքել է 5 տարվա պայմանագիր իտալական թիմի հետ, իսկ նրա հրաժարագինը սահմանվել է 9.5 միլիոն եվրո։


=== «Յուվենտուս» ===
Պայմանագրի կնքումից հետո Բենտանկուրը իր դեբյուտը նշել է 2017 թվականի օգոստոսի 26-ին` Սերիա A-ի շրջանակներում կայացած «Ջենոա»-ի դեմ խաղում։ Հանդիպումն ավարտվել է 4-2 հաշվով` թուրինցիների հաղթանակով։


== Միջազգային կարիերա ==
Ուրուգվայի ազգային հավաքական Ռոդրիգո Բենտանկուրը առաջին անգամ հրավիրվել է 2017 թվականի սեպտեմբերին։ Նա իր նորամուտը նշել է հոկտեմբերի 5-ին` ԱԱ 2018-ի որակավորման փուլում կայացած Վենեսուելայի հավաքականի դեմ խաղում։ Հանդիպումն ավարտվել է գոլազուրկ ոչ ոքի։


== Խաղային ոճ ==
Ռոդրիգո Բենտանկուրը դինամիկ, աշխատասեր, համառ և ճարպիկ կիսապաշտպան է։ Բենտանկուրի երկու ոտքերն էլ տեխնիկապես զարգացած են։ Նա կարող է հանդես գալ ինչպես կենտրոնական կիսապաշտպանի, այնպես էլ հենակետային կիսապաշտպանի և վինգերի դիրքերում։
Ռոդրիգոն նաև խելացի, լավատես և հարուստ անհատականություն է։


== Վիճակագրություն ==


=== Ակումբային ===


=== Միջազգային ===


== Ձեռքբերումներ ==
Պրիմերա դիվիզիոնի հաղթող - 2015, 2016-17
Արգենտինայի գավաթակիր - 2014-15


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
էջը Sports.ru կայքում (ռուս.)
Էջը Eurosport.ru կայքում (ռուս.)
FootballHD կայքում(չաշխատող հղում) (ռուս.)
Չեզարե Պրանդելլի

Կլաուդիո Չեզարե Պրանդելլի (իտալերեն՝ Claudio Cesare Prandelli, օգոստոսի 19, 1957(1957-08-19), Օրձինուովի, Բրեշիա, Լոմբարդիա, Իտալիա), իտալացի ֆուտբոլային մարզիչ, նախկին ֆուտբոլիստ։


== Նվաճումներ ==
Որպես ֆուտբոլիստ՝ 

Իտալիայի չեմպիոն՝ 1980/81, 1981/82, 1983/84
Իտալիայի գավաթ՝ 1982/83
Գավաթակիրների գավաթ՝ 1983/84
ՈՒԵՖԱյի սուպերգավաթակիր՝ 1984
Եվրոպայի Չեմպիոնների գավաթ՝ 1983/84Որպես մարզիչ՝ 

Իտալիայի տարվա լավագույն մարզիչ՝ 2009
Եվրոպայի առաջնություն փոխչեմպիոն՝ 2012


== Ծանոթագրություններ ==
Կանևկա (այլ կիրառումներ)

Կանևկա, կարող է վերաբերել՝

Կանևկա - գյուղ Ռուսաստանի Մուրմանսկի մարզի Լովոզյորսկի շրջանի կազմում
Կանևկա - գյուղ Ուկրաինայի Խմելնիցկիի մարզի Վոլոչիսկի շրջանում
Դրամա Մեքսիկայում

«Դրամա Մեքսիկայում» (ֆր.՝ Un drame au Mexique), ֆրանսիացի գրող Ժյուլ Վեռնի առաջին հրատարակված պատմական նովելը։ Առաջին անգամ հրատարակվել է 1851 թվականին՝ «Մեքսիկական նավատորմի առաջին նավերը» (ֆր. "L'Amérique du Sud. Études historiques. Les Premiers Navires de la Marine Mexicaine") անվանումով։ Իր նամակում Վեռնը նշում է, որ «սա միայն հասարակ արկածային պատմություն է Կուպերի ոճով»։


== Սյուժե ==
1825 թվականի հոկտեմբերի 18-ին, Իսպանիայից ուղևորվող «Ասիա» և «Կոնստանցա» երկու իսպանական ռազմական նավերի վրա, Գուամ կղզու մոտ, որը պատկանում էր Ֆիլիպիններին, լեյտենանտ Մարտինեսը և նրա համախոհները խռովություն են բարձրացնում։ Նրանք սպանում են հրամանատար Դոն Օրտեգային, իրենց վրա են վերցնում նավերի հրամանատարությունը և ցանականում են նրանք վաճառել Մեքսիկայի հանրապետական կառավարությանը, քանի որ վերջիններս ոչ մի ռազմանավ չունեին։
Նավի անձնակազմից նավաստի Պաբլոն և իր ընկեր Յակոբոն երդվում են վրեժ լուծել խռովարարներից։ Սակայն Ակապուլկո հասնելուն պես, լեյտենանտ Մարտինեսը և բոցման Խոսեն խոչընդոտների են հանդիպում և ստիպված են լինում Մեքսիկայի տարածքով մեկ ճանապարհորդել՝ նավերի վաճառքը իրականացնելու համար։ Ճանապարհին նրանք հանդիպում են թունավոր օձերի, ձիերը մահանում են փոթորկի ժամանակ, հորդառատ անձրևը ոչնչացնում է նրանց սննդի պաշարները և խելագարության աստիճանի հասած Մարտինեսը սպանում է Խոսեին։ Մեխիկո՝ Մեքսիկայի նախագահի մոտ ուղևորվելու ժամանակ, Մարտինեսի ճանապարհը փակում են Պաբլոն և Յակոբոն։ Մարտինեսը՝ գտնվելով կամրջի վրա, ստիպված է լինում կտրելու կամրջի ճոպանները և գահավիժում է անդունդը։


== Բովանդակություն ==
Նովելը բաղկացած է հինգ գլուխներից։

Գլուխ առաջին. Գուամ կղզի - Ակապուլկո
Գլուխ երկրորդ. Ակապուլկո - Չիգուլան
'Գլուխ երրորդ. Չիգուլան - Տասկո
Գլուխ չորրորդ. Տասկո - Կուերնավակա
Գլուխ հինգերորդ. Կուերնավակա - Պոպոկատեպետլ


== Կերպարներ ==
Լեյտենանտ Մարտինես - խռովարար, «Կոնստանցա» նավից
Խոսե - Մարտինեսի համախոհը, բոցման
Յակոբո - «Կոնստանցա» նավի վարպետ
Պաբլո - յունգա, Մարտինեսի թշնամին
նավապետ Դոն Օրտեգա - «Կոնստանցա» նավի հրամանատար
նավապետ Դոն Ռոկե դե Գուզուարտ - «Ասիա» նավի հրամանատար


== Հրատարակության պատմություն ==
Պատմվածքը առաջին անգամ հրատարակվել է 1851 թվականի հուլիսին՝ «Մեքսիկական նավատորմի առաջին նավերը» անվանումով, «Musée des familles» ամսագրում, Եվգենի Լեսի և Ալեքսանդր դե Բարի երեք նկարազարդումներով։ Վերանվանված և վերափոխված տարբերակը՝ Ժյուլ Եվֆրատի վեց նկարազարդումներով, հարատարկվել է 1876 թվականին՝ «Միխայիլ Ստրոգով» վեպի հետ համատեղ, որպես «Անսովոր ճանապարհորդություններ» շարքի մաս։ 1857 թվականին պատմվածքը՝ ազատ թարգմանությամբ, հրատարակվել է Էդվարդ Բերգեր Հոլի կողմից «Die illustrirte Welt» ամսագրում, Շտուտգարտ քաղաքում։


== Նկարազարդումներ գրքից ==

		
		
		


== Ծանոթագրություններ ==


== Աղբյուրներ ==
Illustrations Archived 2015-05-30 at the Wayback Machine. by Jules Férat (1876)
Un drame au Mexique (1876) Archived 2006-09-06 at the Wayback Machine. available at Jules Verne Collection Archived 2005-04-15 at the Wayback Machine.
Կարմրաքար (գետ)

Անվան այլ կիրառումների համար տե՛ս՝ Կարմրաքար (այլ կիրառումներ)Կարմրաքար, գետակ Հայաստանի Շիրակի մարզում։ Սկիզբ է առնում Եղնախաղի լեռնաշղթայի արևելյան լանջերից և Բյուրակն գյուղից 0,5 կմ հարավում աջից միախառնվում Վարդաղբյուր գետին։ Երկարությունը՝ 6 կմ։


== Ծանոթագրություններ ==
Սան Նիկոլաս դել Պուերտո

Սան Նիկոլաս դել Պուերտո (իսպ.՝ San Nicolás del Puerto), բնակավայր և մունիցիպալիտետ Իսպանիայում։ Մտնում է Սևիլյա պրովինցիայի մեջ՝ Անդալուսիա ինքնավար համայնքում։ Մունիցիպալիտետը գտնվում է Սիեռա Նորտե դե Սևիլյա շրջանի կազմում։ Զբաղեցնում է 44,88 կմ² մակերես։ Բնակչությունը՝ 644 մարդ (2010)։ Պրովինցիայի վարչական կենտրոնից գտնվում է 93 կմ հեռավորության վրա։


== Ծանոթագրություններ ==
Բակալիի շրջան

Բակալիի շրջան (ռուս.՝ Бакалинский район, բաշկիրերեն՝ Баҡалы районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Բակալի։


== Աշխարհագրություն ==
Շրջանի տարածքի մակերեսը կազմում է 1951 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 31886 մարդ։ Բնակչության խտությունը կազմում էր 16,34 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Տիրամոր բարձրաքանդակով խաչքար (13-րդ դար, Մայր Աթոռ)

Տիրամոր բարձրաքանդակով խաչքար, գտնվում է Հայաստանի Հանրապետության Արմավիրի մարզի Վաղարշապատ քաղաքի կենտրոնում գտնվող Մայր Աթոռի հյուսիսային պարսպապատի մոտ կանգնեցված խաչքարերից ձախից վեցերորդն է։ Հաշվառված է ՀՀ պատմության և մշակույթի անշարժ հուշարձանների պետական ցանկում (4.2/14.1.13)։


== Տեղադրություն ==
Մայր Աթոռի հյուսիսային պարսպապատի մոտ կանգնեցված խաչքարերից ձախից վեցերորդն է։


== Նկարագրություն ==
Կանգնեցված բազալտե պատվանդանին, վերին անկյունները՝ կոտրված։


== Քանդակ ==
Հիմնախաչի վերնամասում` կամարի մեջ, պատկերված է Տիրամայրը` մանուկ Հիսուսը գրկին, որի երկու կողմում Պողոս և Պետրոս առաքյալներն են. բոլորը կրում են լուսապսակներ։


== Վիմական արձանագրություն ==
Քիվի կենտրոնական մասում տերունական հետևյալ 1 տող վիմական արձանագրությունն է․

ՏՐ ՅՍ


== Տես նաև ==
Էջմիածնի Մայր Տաճար


== Ծանոթագրություններ ==
Դորովատկա (այլ կիրառումներ)

Դորովատկա, կարող է վերաբերել՝

Դորովատկա - գետ Ռուսաստանում, Ելշմայի վտակը
Դորովատկա - գետ Ռուսաստանում, Կորմանգայի վտակը
Դորովատկա - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում
Ասիլյան

Ասիլյան, հայկական ազգանուն։


== Ազգանունը կրողներ ==
Հռիփսիմե Միսակի Ասիլյան (1899-1972), բանաստեղծուհի, թարգմանչուհի։
Միսաք Սարգսի Ասիլյան (1860-1930), մանկավարժ։


== Ծանոթագրություններ ==